stanford-oval/wikipedia huggingface dataset:
โต้วเหมี่ยว (จักรพรรดิฮั่นฮวน)
ภูมิหลังของครอบครัวและการอภิเษกกับจักรพรรดิฮั่นหฺวัน

ไม่รู้ว่าจักรพรรดินีพระพันปีหลวงโต้วประสูติเมื่อไร. เตาบู พระบิดาของพระนางเป็นขุนนางระดับล่างในช่วงการปกครองของจักรพรรดิฮั่นฮวนและปราชญ์ขงจื๊อที่มีชื่อเสียง; เขามาจากภูมิหลังของขุนนาง, เป็นทายาทของ โต้ว หรง (竇融), ซึ่งมีส่วนอย่างมากในการฟื้นฟูราชวงศ์ฮั่นภายใต้ จักรพรรดิฮั่นกวังอู่. ไม่ค่อยมีใครรู้เรื่องภูมิหลังทางครอบครัวของพระมารดาของพระนาง.
ใน ค.ศ. 165, ในช่วงเวลาที่จักรพรรดิฮั่นหฺวันปลดจักรพรรดินีองค์ที่สองของพระองค์ จักรพรรดินี เติ้งเมิ่งนฺหวี่, โต้วเหมี่ยว กลายเป็นจักรพรรดินีของจักรพรรดิ. อย่างไรก็ตาม, จักรพรรดิฮั่นหฺวันไม่ชอบพระนาง. ต่อมาในปีนั้น, เมื่อเลือกจักรพรรดินีองค์ใหม่, พระนางก็ได้รับการพิจารณา. จักรพรรดิฮวนต้องการสถาปนาพระสนมเทียน เฉิง (田圣) สนมคนโปรดของพระองค์แต่ขุนนางนำโดย ตันผวน คัดค้านเนื่องจากพระสนมเทียนชาติกำเนิดต่ำต้อย.
โต๊ะกาแฟ

“โต๊ะกาแฟ” ตั้งหน้าโซฟา และโต๊ะข้างสองข้างโซฟาหลัก
โต๊ะกาแฟ หรือ โต๊ะค็อกเทล (อังกฤษ: Coffee table หรือ cocktail table) เป็นโต๊ะเตี้ยยาวที่ออกแบบสำหรับตั้งหน้าโซฟาเพื่อใช้วางเครื่องดื่มเช่นกาแฟ (ที่เป็นชื่อของโต๊ะ), หนังสือ โดยเฉพาะหนังสือโต๊ะกาแฟ, นิตยสาร หรือของกระจุกกระจิกอื่นๆ โต๊ะกาแฟมักจะใช้ในห้องนั่งเล่นหรือห้องรับแขก ลักษณะของโต๊ะก็มีหลายแบบและทำจากวัสดุหลายอย่างเช่นอาจจะเป็นไม้ ไม้ผสมแก้ว หิน หรือหินผสมไม้ หรืออื่นๆ บางครั้งก็อาจจะมีตู้หรือลิ้นชักเล็กๆ ประกอบ
ดูเพิ่ม

โต๊ะ
โต๊ะบิลเลียด

โต๊ะบิลเลียด (อังกฤษ: billiard table) เป็นโต๊ะที่มีบริเวณสำหรับเกมบิลเลียดชนิดต่าง ๆ ในสมัยปัจจุบัน โต๊ะบิลเลียดทุกชนิด (ไม่ว่าจะเป็นแครอมบิลเลียด พูล และสนุกเกอร์) มีพื้นผิวเรียบทำแบบกระดานชนวนที่โต๊ะรองด้วยกระเบื้องปูพื้นที่ปกคลุมด้วยผ้าและขอบโต๊ะล้อมรอบด้วยยางที่ขอบชิ่งสูงจากเหนือพื้น ในอดีตคำว่า billiard board (กระดานบิลเลียด) ในภาษาอังกฤษเคยใช้ในศตวรรษที่ 16 ถึงศตวรรษที่ 17
โต๊ะบิลเลียด

โต๊ะสนุกเกอร์
โต๊ะพูล
โต๊ะแครอมบิลเลียด (ที่ไม่มีหลุม)
ขอบโต๊ะ (ชิ่ง) และหลุม
โต๊ะกลมค้าปลีกยุโรป

โต๊ะกลมค้าปลีกยุโรป (อังกฤษ: European Retail Round Table) เป็นองค์กรการค้าของยุโรปที่มีสมาชิกคือบริษัทค้าปลีกยักษ์ใหญ่ของแต่ละประเทศ รวมทั้งกลุ่มแล้วมีพนักงานทั้งหมด 2.3 ล้านคนและมียอดขายสูงถึง 400 พันล้านยูโร สำนักงานขององค์กรอยู่ที่กรุงบรัสเซลส์ ประเทศเบลเยียม
สมาชิก

สมาชิกของโต๊ะกลมค้าปลีกยุโรปในเดือนมกราคม ค.ศ. 2017 มีดังนี้
| บริษัท | ประเทศต้นกำเนิด |
| --- | --- |
อาโฮลด์ เดอแลซ:  เนเธอร์แลนด์
ซีแอนด์เอ:   เนเธอร์แลนด์/เยอรมนี
เอล โคร์ท อิงเกลส:  สเปน
ไอซีเอ กรุพเพิน:  สวีเดน
อิเกีย:  สวีเดน
อินดิเท็กซ์:  สเปน
Jerónimo Martins:   Portugal/Poland
ลิเดิล:  เยอรมนี
มาร์กส์แอนด์สเพนเซอร์:  สหราชอาณาจักร
เมร์กาโดนา:  สเปน
เมโทรกรุ๊ป:  เยอรมนี
เทสโก:  สหราชอาณาจักร
แดลลัส ฟิวเอล

| --- | --- |

ก่อตั้ง: 3 กุมภาพันธ์ 2559
ลีก: โอเวอร์วอตช์ลีก
ดีวิชั่น: แปซิฟิก
ประวัติทีม: ทีมเอ็นวีอัส (2559–2560) แดลลัส ฟิวเอล (2560–ปัจจุบัน)
ที่ตั้ง:  แดลลัส รัฐเท็กซัส
สี: น้ำเงิน, เทา, ดำ        
เจ้าของ: ไมค์ รอฟเฟล เคนเนธ เฮิร์ช
หัวหน้าผู้ฝึกสอน: แอรอน แอตกินส์
ผู้จัดการทั่วไป: แมตทิว เทย์เลอร์
แชมป์: 0
อันดับ 1 ลีก: 0
ผู้สนับสนุนหลัก: แจ็กอินเดอะบ็อกซ์
เว็บไซต์: เว็บไซต์ทางการ
แดลลัส ฟิวเอล (อังกฤษ: Dallas Fuel) เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองแดลลัส รัฐเท็กซัส สหรัฐอเมริกา ทีมฟิวเอลเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแปซิฟิก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก และเป็นแบรนด์อันดับสองที่ได้รับการเปิดตัวอย่างเป็นทางการโดยแอคติวิชั่นบลิซซาร์ด
ประวัติสาขา > ทีมเอ็นวีอัส (2559–2560)

ทีมเอ็นวิอัส ส่วนโอเวอร์วอตช์ก่อตั้งขึ้นในช่วงระหว่างที่โอเวอร์วอตช์อยู่ในช่วง Closed beta เดือนกุมภาพันธ์ 2559 เดิมทีแดลลัส ฟิวเอลเริ่มต้นขึ้นจากสมาชิกชาวอเมริกันทั้งหมดภายใต้การจัดการของทีมเอ็นวี แม้ว่าทะเบียนผู้เล่นเดิมจะแสดงถึงสัญญาในการแข่งขันออนไลน์ แต่ก่อนจะมีการเปิดตัวโอเวอร์วอตช์อย่างเป็นทางการ ทะเบียนผู้เล่นนี้ก็ถูกยกเลิกไป การเปิดตัวทะเบียนชื่อผู้เล่นในครั้งถัดไปนั้น ทีมเริ่มมองไปยังต่างประเทศ จนในที่สุดก็ได้นำผู้เล่นจากทั่วยุโรปไปยังสำนักงานใหญ่ที่เมืองชาร์ลอตต์ รัฐนอร์ทแคโรไลนา และรวมเอาพวกเขามาเป็นแกนสำคัญของสิ่งที่จะกลายมาเป็นแดลลัส ฟิวเอล ได้แต่ เซบาสเตียน "chipshajen" วิดลุนด์, คริสเตียน "cocco" ยูนซ์ซอน, โยนาตัน "HarryHook" เตเคดอร์ รัว และ ติโม "Taimou" เคตตูเนน
การรวมเอาแชมป์ 57 เกม เข้าสู่ทะเบียนชื่อใหม่นี้แสดงให้เห็นว่าทำไมพวกเขาจึงได้รับการยอมรับว่าเป้นทีมที่ดีที่สุดในโลก อย่างไรก็ตาม การครอบงำของพวกเขาในช่วงแรกส่งผลให้ผลลัพธ์น่าผิดหวัง เมื่อพวกเขาไม่สามารถชนะการแข่งขันสองการแข่งขันแรกได้ จนกระทั่ง ปองภพ "Mickie" รัตนแสงโชติได้เข้ามาร่วมทีม จึงได้เห็นทีมเอ็นวีประสบความสำเร็จเป็นครั้งแรก โดยการคว้าแชมป์ฤดูกาลที่ 1 ของ OGN Overwatch APEX ที่โซล เกาหลีใต้ และอีกไม่นานนักพวกเขาก็คว้าชัยชนะบนแผ่นดินหลักที่การแข่งขัน Overwatch NA Invitational ที่ MLG เวกัส จากการที่พวกเขากลับมาคว้าแชมป์ได้ ในตอนท้ายปี 2559 ทีมเอ็นวีจึงได้รับการขนานนามว่าเป็นทีมที่ดีที่สุดในโลกอีกครั้ง
ในเดือนมกราคม 2560 ช่วงก่อนฤดูกาลที่ 2 ของ OGN's Overwatch APEX พวกเขาได้ประกาศว่า ไคล์ "KyKy" เซาน์เดอร์ ได้เป็นผู้ฝึกสอนทดลองงานของทีม อย่างไรก็ตาม แม้จะมีการเพิ่มผู้ฝึกสอนเข้าไป แต่ฤดูกาลที่ 2 พวกเขาก็ยังพบกับความผิดหวังเมื่อพวกเขาจบอันดับที่ 5 ถึง 8 โดยมีความหวังว่าในฤดูกาลที่ 3 พวกเขาจะผงาดได้เหมือนฟอร์มในช่วงปี 2559 อีกครั้ง จากการที่ได้สมาชิกคนใหม่ คิม "EFFECT" ฮยอน อย่างไรก็ตาม พวกเขาก็ยังจบอันดับที่ 4 อยู่ ตอนช่วงเพลย์ออฟของการแข่งขัน พวกเขาได้เปิดตัวผู้เล่นใหม่ แบรนดอน "Seagull" ลาร์นด์ และการแข่งขันนี้เป็นการแข่งขันสุดท้ายภายใต้ชื่อ "Team EnVyUs"
ประวัติสาขา > เข้าร่วมการแข่งขันโอเวอร์วอชต์ลีก (2560–ปัจจุบัน)

หลังจากสัปดาห์ของการพิจารณา เมื่อวันที่ 20 กันยายน บลิซซาร์ดได้ประกาศทางการว่าทีมเอ็นวีนั้นได้สิทธิในสาขาแดลลัสโอเวอร์วอตช์ลีก ทำให้พวกเขาได้เข้าเป็นหนึ่งในสิบสองทีมที่เข้าแข่งขันรายการนี้ เมื่อวันที่ 5 ตุลาคม ชื่อของแฟรนไชน์ได้รับการเผยในชื่อ แดลลัส ฟิวเอล ในช่วงปลายเดือนตุลาคม ฟิวเอล ได้ประกาศว่า สกอตต์ "Custa" เคนเนดี และ เฟลิกซ์ "xQc" เลงเยล ได้เข้าเป็นสมาชิกของทีมที่มีอยู่เดิมได้แก่ chipshajen, cocco, EFFECT, HarryHook, Mickie, Seagull, และ Taimou จึงเป็นสมาชิกจากแปดประเทศจากสี่ทวีป ฟิวเอลได้เข้าร่วมในฤดูกาลที่ 1 ของ OWL ในฐานะทีมที่มีความนานาชาติมากที่สุดด้วย
ในเดือนธันวาคม 2560 ฟิวเอลไม่ได้พ่ายในการแข่งขันครั้งแรกสุด ในการแข่งขันก่อนฤดูกาลของ OWL โดยเอาชนะคู่แข่งท้องถิ่นอย่างฮิวสตัน เอาต์ลอวส์ (3–2) และ ฟลอริดา เมย์เฮม (3–1) และถือเป็นการลงสนามครั้งแรกอย่างเป็นทางการของ Custa และ xQc ด้วย
แบรนด์

เมื่อวันที่ 5 ตุลาคม 2560 แบรนด์แดลลัส ฟิวเอลถูกเปิดเผยอย่างเป็นทางการ การสร้างแบรนด์นั้นเกิดจากข้อกำหนดของ OWL สำหรับความร่วมมือของแฟรนซ์ไชน์เพื่อสร้างแบรนด์ท้องถิ่นใหม่ รวมทั้งธุรกิจที่เจาะจงถึงลีกด้วย
แบรนด์ > ชื่อ

เนื่องจากแฟรนซ์ไชน์นั้นตั้งอยู่ที่เมืองแดลลัส รัฐเท็กซัส โดยสร้างชื่อจากชื่อจริง ๆ ของเมืองแดลลัสและปริมณฑล รวมทั้งต้องการให้ชื่อนั้น "ดึงดูดแฟน ๆ อีสปอร์ต แฟนคลับท้องถิ่น และแฟนเกมส์" ซึ่งเป็นสิ่งสำคัญยิ่งในกระบวนการตั้งชื่อ กลุ่มลงทุนใหม่ชื่อ Hersh Interactive Group นำโดย Dallas-based Kenneth Hersh ยังต้องการให้รักษาความผูกพันระหว่างรากฐานของรัฐเท็กซัสที่เชื่อมโยงกับมรดกอันมากมายของ Hersh ในอุตสาหกรรมพลังงาน ด้วยเกณฑ์ทั้งหมดชื่อ Dallas Fuel จึงถูกเลือกใช้ในที่สุด
Hastr0 เจ้าของและชาวรัฐเท็กซัสได้อธิบายเพิ่มเติมในภายหลังว่าด้วยวัฒนธรรมของแดลลัสและเศรษฐกิจ ที่ประสานเข้าด้วยกันอย่างรุนแรงกับภาคพลังงาน ชื่อที่จะทำให้แฟนคลับพอใจจะต้องเป็น "สิ่งที่พวกเขาสามารถเรียกได้ว่าเป็นเจ้าของซึ่งนั่นแสดงที่มาถึงเมืองแดลลัส" จึงเป็นที่มาของชื่อตามที่กล่าวมาแล้วข้างต้น
ฤดูกาล

| ฤดูกาล | เล่น | ชนะ | แพ้ | %ชนะ | อันดับ (ดีวิชัน) | อันดับ (ลีก) | เพลย์ออฟสเตจ 1 | เพลย์ออฟสเตจ 2 | เพลย์ออฟสเตจ 3 | เพลย์ออฟสเตจ 4 | เพลย์ออฟฤดูกาล | เงินรางวัล |
| --- | --- | --- | --- | --- | --- | --- | --- | --- | --- | --- | --- | --- |
| 2018 | 40 | 12 | 28 | .300 | ที่ 5 | ที่ 10 | ไม่ผ่านการคัด | ไม่ผ่านการคัด | ไม่ผ่านการคัด | รอบรองชนะเลิศ | ไม่ผ่านการคัด | $50,000 |
| 2019 | 7 | 4 | 3 | .571 | ที่ 4th | ที่ 9th | ไม่ผ่านการคัด | TBD | TBD | – | TBD | – |
ทะเบียนรายชื่อ > อดีตผู้เล่น

| No>  | ชื่อวงการ | ชื่อ | สัญชาติ | ช่วง | ระยะเวลา | หมายเหตุ | อ้างอิง |
| --- | --- | --- | --- | --- | --- | --- | --- |
| 12 | xQc | เฟลิกซ์ เลงเยล (Félix Lengyel) |  แคนาดา | 28 ต.ค. 60 - 11 มี.ค. 61 | 134 วัน | − |  |
| 10 | Custa | สกอตต์ เคนเนดี (Scott Kennedy) |  ออสเตรเลีย | 27 ต.ค. 60 - 2 เม.ย. 61 | 157 วัน | ไปสังกัดลอสแอนเจลิส แวเรียนต์ |  |
| 27 | Rascal | คิม ดง จุน (김동준) |  เกาหลีใต้ | 21 ก.พ. 61 - 15 เม.ย. 61 | 53 วัน | − |  |
| 4 | chipshajen | เซบาสเตียน วิดลุนด์ (Sebastian Widlund) |  สวีเดน | 29 ต.ค. 60 - 4 ก.ย. 61 | 282 วัน | − |  |
| 55 | cocco | คริสเตียน ยูนซ์ซอน (Christian Jonsson) |  สวีเดน | 29 ต.ค. 60 - 4 ก.ย. 61 | 282 วัน | − |  |
เกษียณ
| 23 | Seagull | แบรนดอน ลาร์นด์ (Brandon Larned) |  สหรัฐ | 23 ก.ย. 60 - 7 ส.ค. 61 | 318 วัน | − |  |
| 39 | EFFECT | ฮวัง ฮย็อน (황현) |  เกาหลีใต้ | 29 ต.ค. 60 - 12 เม.ย. 62 | 530 วัน | ไปเป็นสตรีมเมอร์ของทีม |  |
ทะเบียนรายชื่อ > การคัดตัวเข้าเล่นในลีกออลสตาร์

รายชื่อผู้เล่นของแดลลัส ฟิวเอลต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม

ผู้เล่นที่ถูกคัดเลือกเป็นผู้เริ่มต้นจะแสดงด้วยเครื่องหมาย (*)
Mickie (ปองภพ รัตนแสงโชติ) – 2018
OGE (ซน มิน ซ็อก) – 2018
Seagull (แบรนดอน ลาร์นด์) – 2018*
ทะเบียนรายชื่อ > ทำเนียบหัวหน้าผู้ฝึกสอน

| ชื่อวงการ | ชื่อจริง | ดำรงตำแหน่ง | พ้นจากตำแหน่ง | ระยะเวลา | อ้างอิง |
| --- | --- | --- | --- | --- | --- |
| KyKy | ไคล์ เซาน์เดอร์ (Kyle Souder) | 5 ตุลาคม 2560 | 15 เมษายน 2561 | 192 วัน |  |
| Peak | เอมานูเอล อูโซนี (Emanuel Uzoni) | 15 เมษายน 2561 | 15 พฤษภาคม 2561 | 30 วัน |  |
| Aero | แอรอน แอตกินส์ (Aaron Atkins) | 15 พฤษภาคม 2561 | – | ยังอยู่ในตำแหน่ง |  |
↑  ปฏิบัติหน้าที่แทนชั่วคราว
โตโย-ไทย คอร์ปอเรชั่น

| --- | --- |
ประเภท: หมวดธุรกิจบริการรับเหมาก่อสร้าง (Construction Services) ภายใต้กลุ่มอุตสาหกรรมอสังหาริมทรัพย์และก่อสร้าง (Property & Construction)
อุตสาหกรรม: อสังหาริมทรัพย์และก่อสร้าง
รูปแบบ: บริษัทมหาชน SET:TTCL
ก่อตั้ง: พ.ศ. 2528
สำนักงานใหญ่: 159/41-44 อาคารเสริมมิตรทาวเวอร์ ชั้น 27 - 30, สุขุมวิท 21 (อโศก) แขวงคลองเตยเหนือ เขตวัฒนา กทม.
บุคลากรหลัก: Mr. Hironobu Iriya [President and Chief Executive Officer (CEO)]
บริษัทในเครือ: Toyo-Vietnam Corporation Limited (TVC),  Toyothai-Myanmar Corporation Company Limited (TTMC), Toyo Thai Malaysia SDN.BHD. (TTML), Toyo-Thai-USA Corporation (TTUS)
เว็บไซต์: http://www.toyo-thai.com
บริษัท โตโย-ไทย คอร์ปอเรชั่น จำกัด (มหาชน)  (อังกฤษ: TOYO-THAI CORPORATION PUBLIC COMPANY LIMITED ชื่อย่อ:TTCL) บริษัทประกอบธุรกิจให้บริการด้านการออกแบบวิศวกรรม การจัดหาเครื่องจักรและอุปกรณ์ และการก่อสร้างโรงงานแบบครบวงจรที่ใหญ่ที่สุดในประเทศไทย โดยมีกลุ่มลูกค้าเป้าหมายหลักได้แก่ ผู้ประกอบการในอุตสาหกรรมพลังงานปิโตรเคมี และเคมีภัณฑ์ ทั้งในประเทศไทยและต่างประเทศ
ประวัติ

บริษัท โตโย-ไทย คอร์ปอเรชั่น จำกัด (มหาชน) จดทะเบียนจัดตั้งเป็นบริษัทจำกัด เมื่อ พ.ศ. 2528 เพื่อประกอบธุรกิจการให้บริการด้านการออกแบบวิศวกรรม การจัดหาเครื่องจักรและอุปกรณ์ และการก่อสร้างโรงงานอุตสาหกรรมแบบครบวงจร ภายใต้การร่วมทุนกันของ Toyo Engineering Corporation (“TEC”) (ประเทศญี่ปุ่น) และบมจ. อิตาเลียนไทย ดีเวล๊อปเมนต์ (“ITD”) รวมทั้งบุคคลที่เกี่ยวข้อง ในสัดส่วนร้อยละ 49.0และ ร้อยละ 51.0 ตามลำดับ โดยจัดเป็นบริษัทผู้ให้บริการ Integrated EPC รายแรกและรายเดียวของประเทศไทยที่มีความสามารถในการให้บริการอย่างครบวงจรด้วยตนเอง
ในเดือนมิถุนายน 2552 บริษัทเสนอขายหุ้นต่อประชาชนและนำหุ้นเข้าจดทะเบียนในตลาดหลักทรัพย์แห่งประเทศไทย เพื่อเป็นการเตรียมความพร้อมด้านสถานะทางการเงิน และเสริมสร้างความน่าเชื่อถือสำหรับลูกค้าในต่างประเทศ ในปี 2553 บริษัทได้ลงนามข้อตกลงเข้าเป็นพันธมิตรกับ ชิโยดะ คอร์ปอเรชั่น ซึ่งเป็นกลุ่มผู้รับเหมาระดับโลกที่ใหญ่ที่สุดเป็นอันดับ 2 ในประเทศญี่ปุ่น และเป็น 1 ใน 50 สุดยอดบริษัทของเอเชีย โดยกลุ่มชิโยดะ เข้าถือหุ้นในบริษัทคิดเป็น 7% ของทุนจดทะเบียน
การประกอบธุรกิจ

บริษัทประกอบธุรกิจการให้บริการด้านการออกแบบวิศวกรรมและการก่อสร้างโรงงานแบบครบวงจร โดยสามารถแบ่งงานออกเป็น 3 ส่วนหลัก ได้แก่
การออกแบบวิศวกรรม (Engineering Design)
การจัดซื้อจัดหาเครื่องจักรและอุปกรณ์ (Procurement of Machinery and Equipment)
การก่อสร้างโรงงานอุตสาหกรรม (Construction)
ผู้ถือหุ้นรายใหญ่

ข้อมูล ณ วันที่ 15 มีนาคม 2556
| 0 | 1 | 2 | 3 |
| --- | --- | --- | --- |
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| 1 | TOYO ENGINEERING CORPORATION | 124,800,000 | 26.00% |
| 2 | บริษัท ไทยเอ็นวีดีอาร์ จำกัด | 37,956,700 | 7.91% |
| 3 | CHIYODA CORPORATION | 33,600,000 | 7.00% |
| 4 | บริษัท โกลบอล บิสซิเนส แมเนจเมนท์ จำกัด | 32,000,000 | 6.67% |
| 5 | บริษัท อิตาเลียนไทย ดีเวล๊อปเมนต์ จำกัด (มหาชน) | 18,400,000 | 3.83% |
ไดนาไมต์

ไดนาไมต์ ปัจจุบันเป็นวัตถุระเบิดหลักสำหรับใช้ในการระเบิดหิน
ไดนาไมต์ (อังกฤษ: Dynamite) เป็นวัตถุระเบิดที่อาศัยหลักการระเบิดของไนโตรกลีเซอรีน (nitroglycerin) โดยการใช้ดินเบา (diatomaceous earth หรือ Kieselguhr) เป็นตัวดูดซับ
ไดนาไมต์เป็นผลงานการประดิษฐ์ของอัลเฟรด โนเบล นักเคมีและวิศวกรชาวสวีเดน เมื่อ พ.ศ. 2409 และได้จดสิทธิบัตรเมื่อปี พ.ศ. 2410  โดยปกติแล้วจะขายในเป็นแท่ง มีความยาวประมาณ 8 นิ้ว และเส้นผ่าศูนย์กลาง 1 นิ้ว (แต่ก็มีในขนาดอื่น ๆ ด้วย) ไดนาไมต์ถือเป็นระเบิดที่มีอานุภาพสูง ซึ่งหมายความว่า ใช้การจุดประทุ (detonation) แทนที่จะเป็นการลุกไหม้ (deflagration)
ไดดาโนซีน

| --- | --- |

ข้อมูลทางคลินิก
รหัส ATC: J05AF02 (WHO) 
ตัวบ่งชี้
PubChem CID: 50599
DrugBank: APRD00240
ECHA InfoCard: 100.129.182 
 สารานุกรมเภสัชกรรม
ไดดาโนซีน (อังกฤษ: Didanosine)
ไดคลอกซาซิลลิน

| ข้อมูลทางคลินิก |
| --- | --- |
รหัส ATC: J01CF01 (WHO) 
ตัวบ่งชี้
PubChem CID: 18381
DrugBank: APRD00916
ECHA InfoCard: 100.019.535 
 สารานุกรมเภสัชกรรม
ไดคลอกซาซิลลิน (อังกฤษ: Dicloxacillin) เป็นยาที่ใช้ฆ่าเชื้อแบคทีเรียที่เป็นสาเหตุของโรคติดเชื้อต่าง ๆ ได้แก่ โรคติดเชื้อบริเวณทางเดินหายใจส่วนบน ( เช่น โรคหลอดลมอักเสบ โรคคอหอยอักเสบ ) โรคติดเชื้อบริเวณทางเดินหายใจส่วนล่าง ( เช่น โรคปอดอักเสบ ) และโรคติดเชื้อบริเวณผิวหนังและเนื้อเยื่ออ่อน
โต้คลื่นชิงแชมป์โลก

โต้คลื่นชิงแชมป์โลก อังกฤษ: ISA World Surfing Games เดิมชื่อ ISA World Surfing Championships จัดโดยสมาคมกีฬาโต้คลื่นนานาชาติ (ISA) ซึ่งเป็นองค์กรกำกับดูแลกีฬาโต้คลื่นในระดับโลก โดยได้รับการยอมรับจากคณะกรรมการโอลิมปิกสากล
การแข่งขัน

รายการนี้เป็นที่รู้จักในชื่อ ISF World Surfing Championships ระหว่างปี ค.ศ. 1964 และ 1972 หลังจากนั้น การแข่งขันโต้คลื่นชิงแชมป์โลกโปร--แอม (World Pro--Am Surfing Championship) ได้ถูกสร้างขึ้นซึ่งสนับสนุนวงจรการแข่งขันระดับโลก (ปัจจุบันคือ เวิร์ลเซิร์ฟลีก) รายการที่เกิดขึ้นในปี ค.ศ. 1978 ชื่อ ISA World Surfing Championships และเป็นที่รู้จักในชื่อ ISA World Surfing Games ตั้งแต่ ค.ศ. 1996
โตโยต้า โฟร์รันเนอร์

| โตโยต้า โฟร์รันเนอร์ |
| --- | --- |
โตโยต้า โฟร์รันเนอร์ รุ่นลิมิเต็ด ปี 2557 (สหรัฐ)
ภาพรวม
บริษัทผู้ผลิต: โตโยต้า
เรียกอีกชื่อ: โตโยต้า ไฮลักซ์ เซิร์ฟ (ญี่ปุ่น, 2526–52)
เริ่มผลิตเมื่อ: ตุลาคม พ.ศ. 2526 – ปัจจุบัน
รุ่นปี: พ.ศ. 2527 – ปัจจุบัน (สหรัฐ)
ตัวถังและช่วงล่าง
ประเภท: รถยนต์อเนกประสงค์สมรรถนะสูงขนาดเล็ก (2527–38) รถยนต์อเนกประสงค์สมรรถนะสูงขนาดกลาง (2538–ปัจจุบัน)
โครงสร้าง: เครื่องยนต์วางหน้า ขับเคลื่อนล้อหลัง เครื่องยนต์วางหน้า ขับเคลื่อนสี่ล้อ
แชสซี: บอดีออนเฟรม
ระยะเหตุการณ์
รุ่นต่อไป: โตโยต้า ฟอร์จูนเนอร์/SW4 (เอเชียตะวันออกเฉียงใต้/อเมริกาใต้) โตโยต้า เอฟเจ ครูเซอร์ (ญี่ปุ่น)
โตโยต้า โฟร์รันเนอร์ (อังกฤษ: Toyota 4Runner) เป็นรถยนต์อเนกประสงค์สมรรถนะสูง (SUV) ที่ผลิตและพัฒนาโดยโตโยต้า ผู้ผลิตรถยนต์สัญชาติญี่ปุ่น เปิดตัวสู่ตลาดโลกเมื่อปี พ.ศ. 2527 จนถึงปัจจุบันมีวิวัฒนาการตามช่วงเวลา 6 รุ่น (โฉม)
สำหรับตลาดญี่ปุ่นจะถูกวางจำหน่ายในชื่อ โตโยต้า ไฮลักซ์ เซิร์ฟ (ญี่ปุ่น: トヨタ・ハイラックスサーフ; โรมาจิ: Toyota Hairakkususāfu; ทับศัพท์: Toyota Hilux Surf) และได้ยุติการจำหน่ายไปในปี พ.ศ. 2552 โฟร์รันเนอร์รุ่นแรกเริ่มนั้นเป็นรถ SUV ขนาดเล็กที่แทบจะไม่ต่างจากรถกระบะโตโยต้า ไฮลักซ์ เลย โดยมีแค่เพียงการนำเอาฝาครอบทำจากไฟเบอร์กลาสมาปิดด้านหลังกระบะเท่านั้น แต่ทว่าโฟร์รันเนอร์ก็ได้รับการพัฒนาอย่างต่อเนื่องจนกลายเป็นรถ SUV ที่ผสมผสานระหว่างขนาดเล็กและกลางมาจนถึงปัจจุบัน โฟร์รันเนอร์ทุกคันถูกผลิตในประเทศญี่ปุ่น โดยโรงงานของโตโยต้าที่นครทาฮาระ จังหวัดไอจิ และโรงงานของฮีโน่มอเตอร์ส ซึ่งเป็นบริษัทลูกของโตโยต้าที่นครฮามูระ
ชื่อ "โฟร์รันเนอร์" ถูกคิดค้นโดยโรเบิร์ต นาธาน (Robert Nathan) นักเขียนคำโฆษณา ร่วมกับบริษัท ซาทชิแอนด์ซาทชิ จำกัด (Saatchi & Saatchi) ซึ่งเป็นบริษัทโฆษณา โดยเป็นการเล่นคำกับคำว่า "forerunner" ซึ่งมีความหมายว่า "ผู้เบิกทาง" บริษัทโฆษณาได้จัดการประกวดเพื่อคิดค้นชื่อใหม่สำหรับรถยนต์รุ่นต่อไปของโตโยต้า "โฟร์รันเนอร์" จึงเป็นชื่อที่ชนะเลิศ โดยสื่อถึงระบบขับเคลื่อนสี่ล้อ ("4") และความสามารถในการลุยทางทุรกันดาร ("runner")
ในบางตลาด ไฮลักซ์ เซิร์ฟ ถูกแทนที่ด้วยโตโยต้า ฟอร์จูนเนอร์ (Toyota Fortuner) ในปี พ.ศ. 2548 ซึ่งเป็นรถที่มีราคาต่ำกว่า แต่ยังคงความใกล้เคียงกับไฮลักซ์ เซิร์ฟ โดยฟอร์จูนเนอร์นี้ใช้พื้นฐานตัวถังเดียวกับไฮลักซ์
ณ ปี พ.ศ. 2564 โตโยต้า โฟร์รันเนอร์ วางจำหน่ายในบาฮามาส โบลิเวีย แคนาดา ชิลี โคลอมเบีย คอสตาริกา เอลซัลวาดอร์ กัวเตมาลา ปานามา เปรู สหรัฐอเมริกา และเวเนซุเอลา สำหรับตลาดอื่น ๆ ที่ไม่ได้วางจำหน่าย เช่น ยุโรป และตะวันออกกลาง จะวางจำหน่าย โตโยต้า แลนด์ครูเซอร์ พราโด (Toyota Land Cruiser Prado) แทน ซึ่งเป็นรถ SUV อีกรุ่นที่มีการออกแบบคล้ายกัน และใช้ชิ้นส่วนจำนวนมากร่วมกัน
จากการศึกษาโดย iSeeCars.com ในปี พ.ศ. 2562  ซึ่งได้จัดอันดับรถยนต์ที่มีอายุการใช้งานยาวนานที่สุดในสหรัฐ พบว่าโตโยต้า โฟร์รันเนอร์ ติดอันดับที่ 5 โดยรถ 3.9% มีระยะทางวิ่งเกิน 200,000 ไมล์ (320,000 กิโลเมตร)
ดูเพิ่ม

โตโยต้า ไฮลักซ์
โตโยต้า ฟอร์จูนเนอร์
โตโยต้า แลนด์ครูเซอร์
โตโยต้า แลนด์ครูเซอร์ พราโด
แหล่งข้อมูลอื่น

เว็บไซต์ทางการ (สหรัฐ)
แดนนี่ ศรีภิญโญ

| แดนนี่ ศรีภิญโญ |
| --- | --- |
แดนนี่ในเดือนกุมภาพันธ์ พ.ศ. 2558
เกิด: ดนัย ศรีภิญโญ 28 สิงหาคม พ.ศ. 2511 (56 ปี)  จังหวัดเชียงใหม่, ประเทศไทย
ชื่ออื่น: แดนนี่ ศรีภิญโญ Danny Ogasby
ส่วนสูง: 1.78 m (5 ft 10 in)
คู่สมรส: พจนีย์ พวงสุข (2553–ปัจจุบัน)
บุตร: 1 คน
อาชีพแสดง
อาชีพ: นักแสดง พิธีกร
ปีที่แสดง: พ.ศ. 2528–2560
ผลงานเด่น: บวร – ปีศาจในโลงศพ (2532)   เทอร์โบ – คุณแม่เพื่อนรัก (2533)   เอกชัย (เอก) – มายาตวัน (2538)   ตุ่ม – ระเบิดเถิดเทิง (2541–2549)   หมออี๊ด – 12 ราศี (2546)   เสี่ยเสนา – นางนกต่อ (2547)   นกรู้ – ตั๊ดสู้ฟุด (2550)
สังกัด: นักแสดงอิสระ
 
ดนัย ศรีภิญโญ (ชื่อเล่น: แดนนี่) มีชื่อเป็นภาษาอังกฤษว่า แดนนี โอกัสบี (อังกฤษ: Danny Ogasby) หรือเป็นที่รู้จักในชื่อ แดนนี่ ศรีภิญโญ (เกิดเมื่อวันที่ 28 สิงหาคม พ.ศ. 2511) เป็นนักแสดง และพิธีกรเชื้อสายลูกครึ่งไทย-อเมริกัน มีผลงานเป็นที่รู้จักกันในบทบาท "ตุ่ม" จากซิทคอม ระเบิดเถิดเทิง
ประวัติ > ชีวิตช่วงแรกและการศึกษา

แดนนี่เกิดเมื่อวันที่ 28 สิงหาคม พ.ศ. 2511 เป็นลูกครึ่งไทย-อเมริกัน (คุณพ่อเป็นคนอเมริกัน และคุณแม่เป็นคนไทย แต่มีคนมารับอุปการะเป็นบุตรบุญธรรมมาตั้งแต่กำเนิด) แดนนี่เรียนระดับปวช.ที่โรงเรียนสยามธุรกิจพาณิชยการ และสำเร็จการศึกษาสาขานาฏศิลป์สากล (หลักสูตรระยะสั้น) ของกรมศิลปากร
ประวัติ > วงการบันเทิง

แดนนี่เข้าสู่วงการตั้งแต่อายุ 18 ปี เริ่มต้นจากการไปเรียนการแสดง ประกอบกับเป็นนักแสดงตัวประกอบ และเดินแบบ ก่อนที่เขาจะได้ไปทำงานกับค่ายกันตนา โดยได้เล่นละครเรื่องแรกคือ อสุรกาย และหลังจากนั้นแดนนี่ก็มีผลงานทั้งละครและภาพยนตร์มาอย่างต่อเนื่อง ทั้งบทดีและบทร้าย อาทิเช่น ปีศาจในโลงศพ, คุณแม่เพื่อนรัก, มายาตวัน, 12 ราศี, นางนกต่อ และอื่นๆ อีกมากมาย
ส่วนผลงานที่สร้างชื่อให้กับแดนนี่ให้เป็นที่หลายคนจำได้นั่นก็คือซิทคอม ระเบิดเถิดเทิง ในบท ตุ่ม ภรรยาของเท่ง (รับบทโดย เท่ง เถิดเทิง) ในช่วงปี พ.ศ. 2541 – พ.ศ. 2549
ชีวิตส่วนตัว

แดนนี่นับถือศาสนาพุทธ ในขณะที่บิดาและมารดาที่แท้จริงนับถือศาสนาคริสต์
ในช่วงปี พ.ศ. 2552 แดนนี่ป่วยจากอาการเส้นเลือดในสมองแตก (แต่ไม่ได้โดนเส้นประสาทส่วนที่สำคัญ) ทำให้แดนนี่ต้องรักษาอาการอยู่ที่โรงพยาบาลไปถึง 11 วัน ก่อนที่จะกลับมารับงานได้ตามปกติ โดยในช่วงที่กำลังพักฟื้นตัว เกียรติ กิจเจริญ รวมไปถึงภรรยาของเกียรติ และติ๊ก กลิ่นสี เป็นคนจ่ายค่ารักษาในครั้งนี้
แดนนี่สมรสกับกวาง-พจนีย์ พวงสุข เมื่อปี พ.ศ. 2553 มีบุตรสาวด้วยกัน 1 คนคือ ด.ญ. เอวาริณณ์ ศรีภิญโญ ชื่อเล่น เอวา (เกิด 12 มกราคม พ.ศ. 2560)
ปัจจุบัน แดนนี่ใช้ชีวิตอยู่ที่อำเภอเดิมบางนางบวช จังหวัดสุพรรณบุรี และยังรับงานในวงการบันเทิงเป็นระยะๆ ตามความเหมาะสม
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2528 | อสุรกาย |  | ช่อง 5 |
| 2530 | ผู้พิทักษ์ความสะอาด |  | ช่อง 9 |
| 2532 | ปีศาจในโลงศพ | บวร | ช่อง 5 |
| 2533 | คุณแม่เพื่อนรัก | เทอร์โบ | ช่อง 7 |
| 2534 | ผู้การเรือเร่ | เชิดพงษ์ | ช่อง 5 |
| 2534 | กำลังใจ |  | ช่อง 7 |
| 2536 | หนูละเบื่อ เสือสวมรอย |  | ช่อง 5 |
| 2536 | เรือนแรม |  | ช่อง 7 |
| 2537 | บริษัท 7777 |  | ช่อง 7 |
| 2538 | มายาตวัน | เอกชัย (เอก) | ช่อง 7 |
| 2539 | สาบนรสิงห์ | อากร (กร) | ช่อง 5 |
| 2540 | หัวใจทระนง | กฤช | ช่อง 5 |
| 2540 | สาวใช้ไฮเทค | ดนุ | ช่อง 3 |
| 2540 | หวานใจ | เลิศชาย | ช่อง 3 |
| 2541 | เศรษฐีอนาถา | นายชด | ช่อง 3 |
| 2541 | คู่รัก 2 ชาติ | ฉ่ำชื่น | ช่อง 3 |
| 2542 | ดอกรักบานหลังฝน | มงคล | ช่อง 3 |
| 2543 | แม่ครัวตัวยุ่ง | (รับเชิญ) | ช่อง 7 |
| 2544 | เงาใจ | อนุวัตร | ช่อง 7 |
| 2544 | แม่มดยอดยุ่ง | กริช | ช่อง 7 |
| 2545 | ช็อปปิ้งปิ๊งรัก | มนตรี | ช่อง 7 |
| 2545 | เมนูรักจานเด็ด | บิ๊ก | ช่อง 3 |
| 2546 | 12 ราศี | หมออี๊ด | ช่อง 3 |
| แดนซ์ไม่เซ่อเลยเจอรัก | ปกรณ์ | ช่อง 7 |  |
| รักสุดฟ้าล่าสุดโลก | วิศิษฐ์ (รับเชิญ) | ช่อง 3 |  |
| 2547 | นางนกต่อ | ช่อง 3 | เสี่ยเสนา |
| 2547 | แตงสากับอาฉี | ช่อง 3 | ไกร |
| 2548 | ยอดคุณตูบ | ช่อง 3 | กลมกล่อม |
| 2549 | ฟ้าสวยเลนส์ใส | ลำไย | ช่อง 7 |
| 2549 | สะดุดรัก | นภดล (รับเชิญ) | ช่อง 3 |
| 2551 | เส้นไหมกับนายหิน | สิงโต | ช่อง 7 |
| 2559 | สะใภ้รสแซ่บ | แดง (คาวบอยหมวกดำ) (รับเชิญ) | ช่อง 8 |
ผลงาน > ละครซีรีส์/ซิทคอม

| ปี พ> ศ. | เรื่อง | ตอน | บทบาท | ออกอากาศ | หมายเหตุ |
| --- | --- | --- | --- | --- | --- |
| 2536 | นักข่าวหัวเห็ด | ตอน จิตวิญญาณและเลือดเนื้อ |  | ช่อง 7 |  |
| 2540 | ร้อยรสบทละคร | ตอน แคทรียาที่รัก | แจ๊ค | ช่อง 3 |  |
| 2547 | โคกคูนตระกูลไข่ | ตอน นางงามโคกคูน | ตุ่ม (รับเชิญ) | ช่อง 3 |  |
| 2547 | รักวันละนิด | — |  | ช่อง 7 |  |
| 2550 | คนเยอะเรื่องแยะ | — | แดนนี่ | ช่อง 7 |  |
| 2551 | หลวงตาใหม่ ผู้ใหญ่เย็น | — | สุขุม | ช่อง 7 |  |
| 2552 | เณรน้อย | — | อวบ | ช่อง 7 |  |
| 2554 | นางฟ้ามาลี (Malee's Angel) | ตอน เสี่ยขอร้อง | เสี่ยเฟรด (รับเชิญ) | ทรูเฮฮา |  |
| 2558 | หลวงพี่ดิจิตอล |  | เฮียกวง (รับเชิญ) | ช่อง 8 |  |
| 2559 | อาม่าอะพาร์ตเมนต์ | — | ออสซี่ | ช่อง 7 |  |
ผลงาน > รายการโทรทัศน์

| ปี พ> ศ. | ชื่อ | เครือข่าย | บทบาท | หมายเหตุ/อ้างอิง |
| --- | --- | --- | --- | --- |
| 2537–2541 | ขบวนการจี้เส้น | ช่อง 7 | นักแสดงประจำรายการ | เคยเป็นนักแสดงรับเชิญในปี พ.ศ. 2537 ก่อนที่จะมาเป็นนักแสดงประจำในเวลาต่อมา  |
| 2537 | แข่งเลอะแข่งรอด | ช่อง 5 | พิธีกร |  |
| 2537–2538 | หลุดโลกไปเลย | ช่อง 5 | พิธีกร |  |
| 2539–2541 | ฮา 7 ดาว | ช่อง 7 | นักแสดงประจำรายการ |  |
| 2541 | จารบีสีชมพู | ช่อง 5 | นักแสดงประจำรายการ | เฉพาะเทปวันที่ 8 และ 15 มีนาคม พ.ศ. 2541 และเคยเป็นดารารับเชิญภายในปีเดียวกัน |
| 2541 | จารบีปีเสือ | ช่อง 5 | พิธีกร |  |
| 2541 | แห้ง 1 น้ำ 1 คิดถึง 2 | ช่อง 5 | พิธีกร |  |
| 2541–2549 | ระเบิดเถิดเทิง | ช่อง 5 | รับบท ตุ่ม และพิธีกร | เคยเป็นนักแสดงรับเชิญเฉพาะเทปวันที่ 18 เมษายน พ.ศ. 2541 ก่อนที่จะมาเป็นนักแสดงประจำและพิธีกรร่วมในเวลาต่อมา |
| 2541–2544 | แสบคูณสอง | ช่อง 3, ช่อง 7 | นักแสดงประจำช่วง แสบปริศนา | เคยเป็นผู้เข้าแข่งขันในปี พ.ศ. 2540 ถึง 2 ครั้ง |
| 2542 | ซี้ย่ำปึ๊ก | ช่อง 5 | พิธีกร | มาเป็นพิธีกรในรุ่นที่ 1.5 ร่วมกับบิลลี่ โอแกน เนื่องจากซูโม่กิ๊กไปทำรายการรักกันสนั่นเมือง |
| 2543 | วาไรตี้ พีเพิลเกม | ช่อง 3 | พิธีกร |  |
| 2543 | จั๊กจั่นบันเทิง | ช่อง 7 | นักแสดงประจำรายการ | ภายหลังเป็นพิธีกรประจำช่วง ตะลุยราตรี |
| 2544–2548 | เกมพันหน้า | ช่อง 7 | นักแสดงประจำรายการ | เป็นพิธีกรในช่วงจับชิ้นส่วนชิงโชคของสบู่นกแก้ว  |
| 2545–2546 | ห้าโมง โป๊งโป๊งชึ่ง | ไอทีวี | รับบท เจ๊ก้อย | เป็นพิธีกรในช่วงจับชิ้นส่วนชิงโชคกับกาแฟกระป๋องกระทิงแดง |
| 2548 | ขบวนการขยับปอด | ช่อง 5 | พิธีกร |  |
| 2548–2560 | เกมพันหน้า เอื้ออาทร | ช่อง 7 | พิธีกรในฐานะ แก๊งแมวเหมียว |  |
| 2557 | วันหยุดสุดขีด แมวเหมียวออนทัวร์ | ช่อง 7 | พิธีกร |  |
ผลงาน > ผลงานภาพยนตร์

| ปี พ> ศ. | เรื่อง | บทบาท |
| --- | --- | --- |
| 2529 | ช่างมันฉันไม่แคร์ |  |
| 2530 | ฉันผู้ชายนะยะ |  |
| 2531 | ทองประกายแสด |  |
| 2531 | เพราะว่าฉันรักเธอ | เด่น |
| 2532 | ธันยา แม่มดยอดยุ่ง | เด่น |
| 2532 | โกย |  |
| 2533 | ความรักไม่มีชื่อ |  |
| 2533 | 3 กบาล |  |
| 2533 | นางอาย | เดวิด |
| 2533 | หนุก |  |
| 2534 | โฮ่ง |  |
| 2534 | สยึ๋มกึ๋ย |  |
| 2534 | นัดกับผีตอน 4 ทุ่ม |  |
| 2534 | เดี๋ยวเล็ก เดี๋ยวใหญ่ |  |
| 2535 | ตามล่าแต่หาไม่เจอ |  |
| 2535 | จะกู่รักกอดน้องให้ก้องโลก |  |
| 2536 | ทหารเกณฑ์บานฉ่ำ | ทหาร |
| 2536 | แดร็กคูล่ากับปอบ |  |
| 2550 | ตั๊ดสู้ฟุด | นกรู้ |
| 2553 | โยมผีพ่อ | หมอ (รับเชิญ) |
ผลงาน > มิวสิควิดีโอ

| ปี พ> ศ. | ชื่อ | ศิลปิน | อ้างอิง |
| --- | --- | --- | --- |
| 2531 | "รักเธอแต่เธอไม่รู้" | เสกสรร ชัยเจริญ |  |
| 2540 | "ไม่เอาไม่พูด" | จาตุรงค์ มกจ๊ก |  |
| 2540 | "สาวเจียงฮาย" | พรรณนิภา จิระศักดิ์ |  |
| 2541 | "สาวเชียงใหม่" | พรรณนิภา จิระศักดิ์ |  |